als_Latn dik_Latn sag_Latn
Magnati i patundshmërisë, Donald Trump, gjatë një evenimenti që është mbajtur dje (të hënën) e ka nënvlerësuar kontributin e babait të tij, në pasurinë që e ka sot. Udhëheqësi i garës për nominim në Partinë Republikane këtë gjë e ka bërë në komentin që ka ardhur, pasi që është pyetur nëse ndonjëherë në jetë i është thënë ‘jo’.“Jeta ime gjithmonë ka qenë një ‘jo’ dhe unë kam luftuar, fort madje”, ka thënë Trump-i në evenimentin e mbajtur në Nju-Hempshajër, do të jetë shteti i dytë ku do të mbahen zgjedhjet e partive për kandidatin që do të nominohet për garën presidenciale. “Nuk ka qenë e lehtë për mua. Nuk ka qenë e lehtë”.
“Në Menhetën më është dashur t’ia kthej huan”
Biznesmeni miliarder e kishte ndërtuar perandorinë e tij me mbështetjen e të atit, Fred Trump, i cili kishte ndërtuar shtëpi në Kuins dhe Bruklin. Mirëpo, gjithë këtë mbështetje të tij Donald Trump-i e ka quajtur një ‘hua të vogël’ prej 1 milion dollarëve (rreth 900.000 euro). “Gjithçka ka filluar në Bruklin. Babai ma pati dhënë një hua të vogël prej 1 milion dollarëve. Pastaj pata ardhur në Menhetën dhe më është dashur t’ia kthej huan, madje edhe me interes. Pasi pata shkuar në Menhetën pata filluar të blej prona të ndryshme dhe ia pata dalë mirë. Kam bërë një punë të mirë, ndonëse gjithmonë më është thënë që nuk do të funksiononte”.
“Kam arritur ta ndërtoj njërën prej kompanive më të mëdha”
Matt Lauer, që e ka moderuar evenimentin, në këtë moment ka ndërhyrë, duke thënë: “Lë ta vendosim gjithë këtë që po thoni në perspektivë. Ju po thoni që nuk ka qenë e lehtë për ju, ndonëse keni marrë një ndihmë në formë të huas prej 1 milion dollarëve, gjë e cila, për shumë njerëz, është një shtytje shumë e madhe”. Trump-i është pajtuar me të, mirëpo ka thënë që huaja që ka marrë është pothuajse asgjë me atë që ka arritur të krijojë. “Keni të drejtë, mirëpo një milion dollarë nuk janë shumë në krahasim me atë që kam ndërtuar. Unë kam arritur ta ndërtoj njërën prej kompanive më të mëdha”, ka thënë Trump-i.
Të ngjashme
-
Shpërthimi i djeshëm në një market në Shën Petersburg, Putin: Sulm terrorist
Presidenti i Rusisë, Vladimir Putin, ka.
-
Japonia do të realizojë për herë të parë një provë simulimi evakuimi në Tokio, në rast sulmi bërthamor të Koresë së Veriut
Japonia do të realizojë për herë.
-
Avioni privat i miliarderit del nga pista, shihni si është përplasur me ndërtesën
Një avion privat që i përket.
-
FOTOT/ Të lindësh dhe të jetosh në luftë
Këto pamje rrënqethëse na nxjerrin në.
als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn